Downloaded from YTS.MX
Official YIFY movies site: YTS.MX
Persembahan pertama saya ialah sedekad yang lalu
dan penontonnya 20 orang, kebanyakannya rakan.
Saya buat persembahan semasa pilihan raya presiden,
perbicaraan Mahkamah Agung, perarakan dan protes.
Setiap kali saya ke pentas, dunia telah berubah.
-Selamat. -Ya.
Saya pun tak tahu apa akan berlaku.
Hak Saya dalam Perlembagaan
Terima kasih kepada semua yang sudi hadir malam ini.
Saya Heidi. Selamat datang.
Pada usia saya 15 tahun, saya menjelajah Amerika
dan berpidato tentang Perlembagaan Amerika Syarikat
untuk menang hadiah.
Ibu saya, seorang jurulatih pidato yang merancangnya
untuk yuran persekolahan saya.
Saya mengembara ke bandar raya seperti Denver, Fresno.
Banyak duit yang saya menangi,
saya bawa pulang dan simpan di dalam tabung.
Hasilnya, saya berjaya biayai sepenuhnya yuran kolej saya.
Terima kasih yang tak terhingga.
Itu 30 tahun dahulu, di pengajian awam, tapi terima kasih.
Beberapa tahun lalu, saya memikirkan Perlembagaan
kerana pelbagai sebab.
Saya fikir mungkin menarik untuk imbas semula
ketaasuban saya tentang dokumen ini pada usia 15 tahun.
Sebab saya suka sangat, fanatik.
Saya hubungi mak dan minta dia kirimkan pidato saya.
Mak saya dah buang.
Pelik juga sebab biasanya ibu-ibu suka simpan.
Semasa saya 12 tahun, potongan rambut saya macam rambut Annie Lennox,
dan mak masih simpan rambut itu.
Tapi entah kenapa mak buang pidato bertuah saya.
Oleh itu, saya tergerak nak
hidupkan semula pidato itu,
dan pertandingan itu,
berdasarkan ingatan saya ketika berusia 15 tahun.
Ini beberapa perkara yang saya ingat.
Selain risau kerana asyik terangsang sepanjang masa...
saya juga taasub dengan ahli sihir dan perbicaraan ahli sihir Salem,
teater, berdirinya saya di sini, dan...
Terima kasih banyak-banyak.
Dan paling penting, Patrick Swayze.
Inilah Dewan Legion Amerika di Wenatchee, Washington.
Inilah tempat asal saya, ibu negara epal dunia.
Sebuah pekan yang kecil dan agak konservatif.
Ini bukan gambaran asli dewan tersebut.
Saya minta rakan saya, Rachel bantu bina semula set ini ikut gambaran.
Tak ubah macam lukisan mangsa jenayah.
Saya juga terlupa letak pintu.
Selain buku ini.
Inilah buku sebenar untuk persediaan pertandingan.
Your Rugged Constitution. Ia hebat.
Lakaran kartunnya comel menerangkan Pindaan.
Disokong oleh Herbert Hoover.
Saya baru sedar yang salinan ini diterbitkan pada tahun 1956,
maknanya ia tidak memasukkan semua Pindaan,
tapi itu tak menghalang saya menang.
Sebenarnya, saya jarang kalah
kerana saya memang pakar dalam pertandingan sebegini
Pesaing sengit saya ialah seorang gadis genius ini,
Becky Dobbins, yang setiap tahun pidatonya
mengaitkan Perlembagaan dengan "selimut tampal cantum".
Begitupun, dia memang pakar,
cuma untuk menang, kita perlu buat kaitan peribadi
antara kehidupan diri dan dokumen itu, dan Becky memang pandai.
Dia akan bercerita tentang neneknya sebagai perintis,
mengorbankan orang yang melalui jalan di kawasannya.
Saya sukar menerima hal itu pada masa itu.
Semasa remaja, saya lebih berhati-hati
dan tak mahu bercakap tentang nenek saya.
Saya akan berhujah di ruang
penuh dengan lelaki tua kulit putih.
Hai!
Ramainya.
Seingat saya, mereka sentiasa menghisap cerut,
tapi rasanya tak betul. Boleh tak para hadirin bantu saya
dan jadi lelaki untuk saya.
Sekarang anda semua ialah lelaki, terima kasih.
Terima kasih.
Okey, saya akan mulakan.
Saya jadi 15 tahun,
tapi saya takkan buat benda aneh untuk jadi 15 tahun.
Inilah saya, berumur 15 tahun.
-Selamat pagi. -Selamat pagi.
Selamat datang ke peringkat akhir pertandingan pidato Legion Amerika
di LCW Legion Post 10 di Wenatchee, Washington.
Pertandingan ini wujud untuk lebih menghargai
Perlembagaan AS dalam kalangan pelajar menengah,
dan bantu pembiayaan kolej.
Pertandingan ini ada dua bahagian.
Bahagian pertama, peserta diberikan tujuh minit
untuk pidato yang disediakan
yang akan menunjukkan pemahamannya tentang Perlembagaan
dan membuat perkaitan peribadi
antara diri mereka dengan dokumen hebat ini.
Dalam bahagian kedua,
peserta akan mencabut Pindaan daripada balang ini.
Tiada masa diberikan untuk merangka pidato.
Mereka perlu berucap secara spontan tentang Pindaan ini.
Bahagian pertandingan inilah yang sukar
dan saya tidak akan memudahkannya untuk mereka.
Kita mahu menunjukkan suasana
apabila mereka berhujah di Mahkamah Agung dewasa nanti.
Peserta hari ini ialah...
Becky Lee Dobbins, dari Lawrence, Kansas,
dengan tajuk "Perlembagaan ialah Selimut Tampal Cantum."
Dan Heidi Schreck dari Wenatchee, Washington,
"Menabur Jampi: Wadah Pertembungan Perlembagaan."
Berikan tepukan yang gemuruh kepada mereka.
Baiklah, cukup!
Cukup.
Heidi Schreck.
Sila ke podium.
Masa anda bermula...
-sekarang. -Perlembagaan ialah dokumen hidup.
Itulah keindahannya.
Bagaikan satu dokumen yang bernyawa, berdarah panas.
Ia bukannya selimut tampal cantum.
Ia panas dan melekit.
Ia sebuah wadah.
Tahukah anda apa maksud wadah?
Ia sejenis periuk yang kita isi dengan pelbagai bahan
kemudian kita rebus dan akhirnya terhasil suatu benda lain
yang adakalanya ajaib.
Perlembagaan kita umpama kawah ahli sihir.
Sudah tentu
hadirin sekalian lebih tahu tentang Perlembagaan berbanding saya
kerana hadirin sekalian pernah berperang. Terima kasih.
Terima kasih atas perjuangan anda,
dan juga memberi saya wang biasiswa yang banyak.
Melihat anda semua
mengingatkan fantasi saya semasa kecil,
diserang oleh perogol atau pembunuh.
Perogol atau pembunuh lelaki.
Seperti hadirin sekalian.
Dalam fantasi saya,
saya dapat pujuk mereka supaya tak bunuh saya
kerana saya membuatkan dia sedar bahawa seperti anda, saya juga manusia.
Anda kata, "Saya nak bunuh awak."
Saya jawab, "Nanti, fikirkan sejenak.
"Saya juga macam awak, manusia."
Itulah kali pertama anda lihat saya sebagai manusia.
Anda jawab, "Ya Tuhan, betul! Awak seorang manusia!"
Kemudian anda menangis dan saya maafkan anda.
Pelangi pun menjelma
dan kita sama-sama mendakinya.
Kemudian ramai rakan sekolah saya telah berkumpul di jalan,
dan cemburu melihat saya berjalan di atas pelangi.
"Kenapa dia istimewa sangat?"
"Bukankah dia patut ke sekolah?"
Saya jawab, "Saya hantar si malang ini ke syurga.
"Selamat berseronok di kelas PJ."
Apakah kaitan cerita ini dengan Wadah Perlembagaan?
Begini, wadah itu ialah periuk yang mendidih,
itu satu takrif tapi wadah itu juga ujian yang sengit.
Ujian kesabaran atau kepercayaan.
Ujian sengit seperti yang kita sama-sama lalui
apabila anda ingin membunuh saya.
Seperti situasi kita,
Perlembagaan kita boleh dianggap sebagai periuk mendidih
dan kita ialah bahan yang dicampak ke dalam pergelutan konflik
untuk mengetahui kepercayaan kita yang sebenar.
Itu sebab dokumen ini amat radikal.
202 tahun lalu, sekumpulan ahli sihir berkumpul
pada satu musim panas di Philadelphia
dan mahu saling membunuh, tapi sebaliknya
mereka telah berpakat,
dan bersama-sama melakukan pembayangan etika.
Atau saya lebih suka gelar sebagai "jampi."
Adakah mereka buat semuanya dengan betul? Tidak.
Tidak.
Namun, itulah gunanya Pindaan.
Maka sebagai kesimpulan, saya nak sampaikan
tentang pindaan yang paling ajaib dan misteri,
Pindaan ke-9.
Pindaan ke-9 menyebut,
"Penyenaraian dalam Perlembagaan, hak-hak tertentu,
"tidak boleh ditafsirkan untuk menyangkal
"atau memperkecil orang dipertahankan oleh rakyat."
Tahukah anda maksudnya?
Maknanya, meskipun terdapat hak yang tidak disenaraikan dalam Perlembagaan,
tidak bermakna hak itu tak wujud.
Hakikatnya, tiada cara untuk penggubal
menyenaraikan setiap hak yang ada.
Hak untuk memberus gigi, itu hak kita,
tapi takkan semua itu kita nak dokumenkan?
Ini satu lagi contoh. Semasa saya kecil,
saya ada seorang kawan khayalan bernama Reba McEntire.
Dia tiada kaitan dengan penyanyi itu.
Meskipun Perlembagaan kita tidak mengisytiharkan
memiliki kawan khayalan sebagai salah satu hak saya,
itu tak bermakna saya akan dipenjara kerana berkawan dengan Reba McEntire.
Hebat bukan? Fikirkan sejenak.
Perlembagaan kita tidak menyenaraikan semua hak kita
kerana ia tidak tahu.
Hakim William O. Douglas, Hakim Mahkamah Agung yang hebat,
apabila beliau menyebut Pindaan ke-9,
beliau gunakan perkataan "penumbra"
Apakah itu penumbra?
Tuan-tuan sekalian,
saya sedang berdiri di dalam cahaya,
dan hadirin sekalian di dalam gelap,
maka ruang di antara kita ini yang ada sedikit pencahayaan,
ruang yang berbayang di sini,
inilah penumbra.
Orang mengetawakan Douglas kerana istilah itu, tapi saya suka.
Ia cara berguna memikirkan Perlembagaan,
dan mungkin juga kehidupan kita.
Kita berada di sini
tersepit antara sesuatu yang dapat dilihat dan tidak.
Kita terperangkap dalam penumbra.
2 MINIT
Seperti semasa kecil, saya percaya saya anak buangan.
Saya masih anggap begitu,
tapi saya tetap berlagak seperti manusia
sehingga keluarga sebenar tuntut saya.
Saya akan duduk di pinggir Tasik Spirit dalam bebayang Gunung St. Helens,
menantikan keluarga sebenar saya, pari-pari renang
menarik kaki saya dan membawa saya masuk ke dalam air.
Kami akan berenang jauh dan sedalam yang mungkin
dan apabila saya ingat saya akan lemas,
kami akan muncul di tasik lain di dunia sebelah sana.
Apabila saya memijak tanah baharu ini,
akhirnya saya akan mengenali diri saya yang sebenar.
Itu sebab saya amat sukakan Pindaan ke-9.
Ia mengakui bahawa diri kita sekarang
dan yang masa depan mungkin berbeza.
Ada ruang untuk diri kita pada masa depan.
10 SAAT
Kita perlu berharap yang kita tak lemas sementara menentukannya!
Terima kasih. Terima kasih banyak-banyak.
Tak perlu tepuk tangan!
Sekarang, bahagian pertandingan spontan.
Cik Schreck, sila cabut satu Pindaan.
Saya suka bahagian ini.
Keterujaan untuk mengingati semua fakta tentang Pindaan.
Ayah saya jurulatih bahagian ini. Seronok, kerana saya baru 15 tahun
dan kami hadapi masa yang amat sukar.
Bercakap tentang Perlembagaan ialah cara untuk kami
berlagak yang saya tidak akan jadi wanita.
Pindaan ke-14: Seksyen 1.
Pindaan ke-14 isinya besar.
Ada empat seksyen yang telah ubah kehidupan
semua orang di dewan ini. Sekarang,
disebabkan Pindaan ke-14 amat luas,
peserta hanya membincangkan Seksyen 1 Pindaan ini.
-Sedia? -Pindaan ke-14: Seksyen 1.
"Semua orang yang dilahirkan atau dibesarkan di Amerika Syarikat,
"dan tertakluk pada bidang kuasanya, ialah warganegara Amerika Syarikat
"dan negeri tempat tinggal mereka.
"Tiada negeri boleh buat atau kuat kuasa undang-undang membatalkan keistimewaan
"atau imuniti warganegara Amerika Syarikat,
"mahupun mana-mana negeri melucutkan hak sesiapa terhadap
"kebebasan, atau harta benda, tanpa proses undang-undang wajar,
"atau menafikan sesiapa dalam bidang kuasanya
-"perlindungan undang-undang saksama." -Syabas.
Dia ada satu minit untuk ikhtisar
dan dua minit untuk membicarakan setiap satu empat fasal
Pindaan ke-14: Seksyen 1.
Sebagai peringatan, pidato ini mesti bersifat peribadi.
Bagaimana Pindaan ini mempengaruhi hidup anda?
Masa anda bermula sekarang.
Okey. Begini,
Pindaan ke-14 bagaikan medan kuasa gergasi berkuasa tinggi
yang melindungi hak asasi anda.
Pindaan ini selepas Pindaan ke-13 yang telah menghapuskan perhambaan
menamatkan bab paling aib dalam sejarah kita.
Lincoln tahu yang melenyapkan perhambaan saja tidak cukup,
oleh itu dia minta John Bingham membantunya menulis Pindaan ke-14 dan 15.
Pindaan Semula.
Pindaan ini membuatkan warga hamba yang baru bebas,
dapat perlindungan saksama di bawah undang-undang dan berhak mengundi.
Pindaan ke-14 ini ialah langkah besar dalam Pergerakan Hak Awam.
Ia memudahkan penggabungan sekolah, bas, hospital,
walaupun ia akan ambil masa 100 tahun, dan yang pasti,
seseorang perlu mengaktifkannya.
Itulah usaha berani pemimpin Hak Awam
seperti Dorothy Height, Bayard Rustin, Martin Luther King Jr.,
yang mengetengahkan kuasa besar Pindaan ke-14.
Ingin saya tekankan bahawa Pindaan ke-14 hanya beri hak saksama kepada lelaki.
Wanita kulit hitam tiada hak ini. Tiada hak untuk wanita pun.
Persoalan tentang hak Orang Asli Amerika tidak pernah disebut.
Lincoln juga terperangkap dalam penumbra ini.
Inilah kali pertama perkataan "lelaki"
ditulis dengan jelas dalam Perlembagaan.
Sedangkan sebelum ini ada ruang untuk tafsiran
jika wanita boleh atau tidak mengundi. Kini memang jelas tak boleh.
Lincoln nak kita tunggu lama lagi untuk mengundi.
Dalam 54 tahun lagi.
Mengundi ada dalam Seksyen 2. Kekal pada Pindaan ke-14: Seksyen 1.
Maaf. Baguslah.
Ayah saya kata, inilah yang digelar kotak penalti demokrasi.
Adakalanya, kita terpaksa menunggu.
Adakalanya lebih elok betulkan satu benda buruk
daripada betulkan dua dan gagal.
Fasal 1: "Sesiapa yang dilahirkan di tanah AS,
"dan tertakluk pada bidang kuasanya, ialah warganegara Amerika Syarikat."
Masa anda bermula sekarang.
Fasal 1 membatalkan keputusan paling jijik Mahkamah Agung dalam sejarah,
Dred Scott lwn Sandford.
Dred Scott ialah hamba yang menyaman untuk kebebasan pada tahun 1857
selepas hidup sebagai insan bebas dengan isteri dan anaknya di Illinois.
Bukan saja Mahkamah Agung memutuskan
yang Dred Scott perlu kembali sebagai hamba,
mereka memutuskan dengan keputusan 7:2,
sesiapa berketurunan Afrika tidak boleh menjadi warganegara Amerika.
Empat orang ahli mahkamah ini memiliki hamba sendiri.
Meskipun Dred Scott kalah, tindakan beraninya
mencetuskan kuasa penghapusan,
yang menuntut Lincoln menandatangani Perisytiharan Pembebasan,
dan termaktub dalam undang-undang dalam Pindaan ke-14 ini
ialah hak setiap orang yang dilahirkan di tanah Amerika
menjadi warganegara, kecuali Orang Asli Amerika.
Satu lagi kerumitan fasal ini ialah
ia tak menyebut cara untuk imigran menjadi warganegara.
Terpulang kepada penggubal
untuk tentukan yang mana imigran baik atau jahat.
Misalnya, pada tahun 1882 kerajaan kita memutuskan bahawa
imigran Cina berbahaya dan mencuri pekerjaan.
Akta Pengecualian Cina diluluskan,
menjadikan imigran dari China pendatang haram sehingga 1943.
30 SAAT
Secara lebih peribadi,
moyang saya, Theresa dianggap sebagai imigran yang baik.
Dia tiba di Washington State dari Gengenbach, Jerman pada tahun 1879
kerana moyang lelaki saya memesannya daripada katalog.
Sebab dia dianggap imigran yang baik ialah
nisbah lelaki dengan wanita di Washington State
ialah 9:1 pada masa ini.
10 SAAT
Tak pasti jika moyang saya nak ke Amerika,
tapi dia mati pada usia 36 tahun di institusi mental,
dan dia tak sempat menjadi warganegara.
-Terima kasih. -Fasal 2.
"Tiada negeri boleh buat atau kuat kuasa undang-undang yang batalkan keistimewaan
"atau imuniti warganegara Amerika Syarikat."
Masa anda bermula sekarang.
Fasal 2 memastikan anda sebagai rakyat Amerika,
bebas bergerak dari negeri ke negeri,
bebas beli hartanah di mana-mana negeri,
dan bebas mencari kebahagiaan di setiap negeri.
Ini cerita yang menarik tentang perjalanan antara negeri.
Kekurangan wanita pada zaman moyang saya
merupakan masalah yang besar di Washington State,
sehingga pada tahun 1865, lelaki bernama Asa Mercer
merangka satu skim yang membawa 500 wanita ke Seattle.
Dia kembali ke Lowell, Massachusetts,
dan beritahu para wanitanya,
yang telah bekerja di kilang sejak usia tujuh tahun,
bahawa Seattle ialah syurga untuk wanita.
Inilah tempat untuk mereka hidup bebas,
menjadi penulis, guru dan penjual topi.
Dia balik ke Seattle dan beritahu para lelakinya,
jika dia diberikan 300 dolar, mereka boleh dapat isteri.
Walaupun berjaya kutip duit, Mercer tak mampu beli bot,
lalu dia tulis kepada Lincoln.
Dia minta kapal tentera lama untuk angkut para wanita.
Lincoln tidak membalas. Dia sibuk pada tahun 1865.
Lalu, Mercer menaiki kereta api,
terus ke Washington dan berjumpa Lincoln sendiri,
tapi mendapati Washington berkabung
kerana Lincoln baru saja dibunuh.
Anda mungkin sangka rancangan Mercer terbantut, tapi tidak.
Sebaliknya, dia berjumpa Ulysses S. Grant,
dan beritahu dia dah bincang dengan Lincoln...
tidak lama dulu...
dan Lincoln menjanjikan kapal untuk para wanita itu.
Dia sedih tentang Lincoln, tapi kapal tetap penting.
Grant bersetuju.
Beberapa hari dalam perjalanan
krew kapal mula menyebarkan khabar angin
yang Seattle bukan syurga untuk wanita.
Para lelakinya ialah pembalak, pemabuk, suka pukul isteri.
Oleh itu, apabila kapal tiba di Chile, 15 wanita menuntut turun kapal.
Kata Mercer, mereka boleh turun esok paginya.
Pada waktu malam, dia menarik sauh dan menculik mereka.
10 SAAT
Moyang wanita saya, Theresa dibeli pada harga $75
semasa moyang lelaki saya memesannya daripada Matrimonial Times.
-Sebentar. -Fasal ketiga.
Sejak saya berpidato,
saya sering tertanya-tanya tentang moyang Theresa saya.
Dia mati kerana melankolia. Itu diagnosis rasminya,
"Melankolia. Umur 36 tahun. Hospital Mental Western State."
Saya membesar dengan mempercayai yang semua wanita keluarga saya
sebelah ibu saya mewarisi kemurungan kimia
daripada moyang Theresa dan penyakitnya.
Kami makan macam-macam ubat.
Mujarab juga!
Cara menangis kami juga sama.
Cara menangis yang kuat dan melodrama
yang saya namakan "tangisan tragedi Yunani."
Tidak kira apa yang terjadi, anda melolong dan meraung
seolah-olah anda membunuh anak sendiri kerana dikhianati suami
dan bunyinya seperti ini...
Ramai teman lelaki saya lari disebabkannya.
Salah seorang teman lelaki...
Teman lelaki yang kekal dan jadi suami,
menjelaskan yang tangisan itu terasa amat agresif,
seolah-olah saya menangis padanya.
Sejak saya buat pementasan ini, saya tertanya-tanya tentang diagnosis itu.
Tiada rekod tentang kehidupan harian moyang Theresa,
tapi keadaannya pasti sukar
kerana wanita lain juga mengalaminya.
Saya terjumpa beberapa tajuk utama dalam akhbar Cowlitz County.
Itulah akhbar kampung halamannya.
Tajuk akhbar ini semuanya terjadi dalam seminggu.
"Lelaki Napavine Tembak Isteri dari Belakang."
"Suami Hentak Muka Isteri dengan But Balak."
"Suami Cemburu Ikat Wanita pada Katil Tiga Hari."
Satu lagi: "B. Phelps tiba di apartmen anak perempuannya
"dan mendapati menantunya sedang cuba menembak anaknya.
"'Keluar dari sini! ' katanya. 'Semua ini milik saya! '"
Fasal 3. "Tiada mana-mana negeri boleh melucutkan sesiapa
"daripada kehidupan, kebebasan atau harta benda tanpa prosedur undang-undang."
Masa anda bermula sekarang.
Fasal 3...
fasal paling ajaib dalam keseluruhan Perlembagaan kita.
Kita mencurinya daripada Magna Carta.
Ia memastikan kerajaan tidak boleh memenjarakan anda,
mengambil harta benda anda atau membunuh anda tanpa sebab.
Ia juga nadi keputusan Mahkamah Agung pada tahun 1973
Roe lwn Wade, kes yang berkaitan dengan penumbra.
Dengan bantuan Hakim William O. Douglas,
metafora penumbranya yang indah,
Hakim Harry Blackmun menggunakan Pindaan ke-9
sebagai bantuan kepada yang lain,
dan dia mendapati, dalam kekaburan Perlembagaan itu, hak privasi
telah memberi wanita hak untuk menentukan
tindakan pada dirinya.
Dia juga berhujah bahawa doktor dan pesakitnya ada hak privasi,
untuk tentukan tindakan pada tubuhnya.
Ini saat yang paling istimewa pada Pindaan ke-9 dan ke-14.
Pindaan ini berkesan
apabila digabungkan
untuk melindungi hak wanita untuk memilih.
Bergantung pada pandangan anda, tuan-tuan,
anda akan dapati ini gabungan tercela.
Pendapat saya, yang saya rasa patut dikongsi,
walaupun boleh menjejaskan wang biasiswa saya,
iaitu saya sokong hak wanita untuk memilih.
-Terima kasih, tuan. -Baiklah.
-Saya juga ingin menyebut,
itu bukan pilihan yang saya akan buat sendiri.
Betul saya sebut semasa pertandingan pidato itu.
Enam tahun kemudian, saya hamil dan itu agak mengelirukan.
Saya tak tahu nak buat apa. Saya baru 21 tahun.
Saya baru tamat kolej.
Saya kembali tinggal dengan ibu bapa saya.
Saya bantu ayah cat rumah
sebab saya nak simpan duit untuk ke Siberia
dan mengajar bahasa Inggeris untuk sejuta ruble sebulan.
Saya putuskan buat ujian kehamilan.
Haid saya sudah beberapa hari lewat dan berdoa
ia kehamilan yang mendebarkan macam dalam drama.
Saya tak boleh ke Planned Parenthood kerana kawan mak saya kerja di sana,
dan saya tak boleh ke farmasi
kerana nanti pasti ibu bapa saya akan tahu.
Saya terjumpa satu nama dalam buku telefon.
Tertulis, "Ujian Kehamilan Percuma. Pantas. Sulit." Saya akan teruskan.
Saya ke pekan dan jumpa bangunan tak bernombor,
masuk ikut pintu belakang dan perkara pertama saya nampak
ialah dinding yang dipenuhi gambar janin.
Sebuah poster besar tertera, "Pilih untuk jadikan anak angkat,"
dan papan tanda tertera, "Hak kelahiran."
Saya panik. Saya nak keluar ikut pintu belakang,
tapi sekiranya hadirin masih belum sedar,
saya diajar supaya bersopan-santun.
Apabila Marcy, penyambut tetamunya kata, "Kami gembira kerana awak datang,"
saya cuma senyum dan berkata, "Saya juga."
Kemudian kami terus sama-sama...
bersaing siapa yang lebih sopan.
Dia pegang tangan saya dan kata, "Jika awak hamil,
"adakah ini berita yang baik atau buruk?" Kemudian saya meraung,
tapi disebabkan saya tak mahu Marcy kecewa,
saya jawab, "Berita yang sangat bagus!"
Dia turut gembira walaupun dia mesti tahu saya berbohong,
dan memeluk saya.
Dia peluk saya, saya menangis di bahunya, dan...
Dia sangat wangi.
Harumannya macam bau Nenek Betty saya,
macam pewangi White Shoulders yang dibiarkan di bawah sinaran matahari.
Mesti hadirin ingat yang pekan saya bersifat konservatif.
Sebuah zon bebas pengguguran.
Kami terpaksa memandu tiga jam ke barat untuk ke Seattle,
lima jam ke timur ke Spokane untuk pengguguran.
Saya pilih yang lapan jam ke selatan untuk ke Eugene, Oregon.
Di sana ada sebuah klinik,
"Koleksi Kesihatan Wanita Feminis", yang dikendalikan oleh lesbian.
Sudah tentu ini tempat paling selamat di dunia untuk lakukan pengguguran.
Itulah yang saya nak, melakukan pengguguran.
Saya tahu itu hak saya, dan ia sah.
Saya tahu ia sah sejak sekian lama di negara ini.
Saya boleh ke kolej,
saya tahu pengguguran ialah jenayah pada lewat abad ke-19,
sebelum kerajaan memaksa pensterilan wanita kulit berwarna
dan wanita pribumi, dan saya tahu
apabila pengguguran diharamkan,
ia bukan jadi asing, tetapi membawa maut.
Saya tahu Gloria Steinem melakukan pengguguran,
begitu juga Billie Jean King dan Susan Sontag.
Penny daripada Dirty Dancing juga melakukan pengguguran.
Apabila Jennifer Grey minta ayahnya, Jerry Orbach,
selamatkan nyawa Penny selepas hampir mati kerana pengguguran haram,
saya tahu permintaannya itu besar. Kejadian itu tahun 1960-an,
Jerry Orbach boleh ditahan kerana bersubahat dengan pengguguran.
Saya tahu ini caranya kita patut faham
yang Jerry Orbach baik orangnya,
dan kita tahu cinta Jennifer Grey dengan Patrick Swayze ialah cinta sejati.
Itu yang berlegar dalam fikiran saya semasa saya dan Marcy berpeluk.
Saya tak sebut apa-apa kepadanya.
Dia berikan ujian kehamilan saya yang positif.
Saya ucapkan, "Terima kasih."
Kemudian saya menuju ke pintu. Dia menyusuli saya,
berikan risalah menjelaskan bahawa pengguguran
boleh menyebabkan maut, mandul
dan mungkin masuk neraka.
Dia betulkan baju saya dan berkata,
"Maaf, dah terbiasa. Saya seorang ibu."
Saya tak beritahu...
perbuatan saya kepada mak saya.
Saya tak tahu sebabnya. Saya tak beritahu dia saya hamil.
Aneh, sebab mak seorang feminis, penyokong pilihan.
Mak berarak untuk Pindaan Hak Setara dan sedih apabila ia tak diluluskan.
Dia juga ahli rombongan teater feminis wanita kulit putih
yang persembahkan pertunjukan boneka The Yellow Wallpaper.
Saya tak mampu beritahu mak.
Malah, saya tak beritahu sesiapa selama 25 tahun sehinggalah pementasan ini.
Semua rakan saya yang menonton ceritakan pengguguran mereka.
Semua ibu yang menonton ceritakan pengguguran mereka,
dan itu lebih menyedihkan.
Sebenarnya, saya beritahu seseorang. Seorang lelaki.
Saya beritahu Jean.
Jean seorang budiman.
Dia tawarkan untuk bayar, separuh kosnya dan...
Dia juga cadangkan kami memandu ikut Lebuh Raya 101
berkhemah di pantai, jadikan misi itu satu percutian.
Ya, kamu. Terima kasih.
Itulah yang saya rasa.
Saya tak perlu menyebutnya,
tapi saya ambil pil perancang semasa saya hamil.
Saya makan pil sejak umur saya 15 tahun.
Saya dan Renee menyelinap ke Planned Parenthood,
sebelum kawan mak kerja di situ. Belum berhubungan seks,
tapi kami saja nak ambil pil perancang.
Manalah tahu kami masuk tab air panas
dan sperma itu berenang dan serang kami.
Manalah tahu, kalau betul-betul diserang.
Saya masih ingat hari itu.
Kami ke McDonald's dan makan pil dengan susu kocak coklat
dan saya boleh rasa kemujarabannya.
Saya rasa macam wanita dewasa. Seperti ada sesuatu yang memberangsangkan.
Saya tak tahu ketika itu
yang pil perancang hanya sah
untuk semua wanita negara ini selama 15 tahun.
Saya dah 15 tahun, dan agak ia sah sejak dulu lagi!
Tidak. Pada tahun 1965, seorang wanita hebat,
Estelle Griswold, ditahan kerana beri pil perancang kepada wanita miskin
di Planned Parenthood, Connecticut. Dia dipenjarakan setahun,
dia bawa kesnya ke Mahkamah Agung
dan ketika inilah William O. Douglas
keluarkan metafora penumbranya itu.
Ketika inilah dia berkata, "Seperkara yang dijamin oleh Perlembagaan kita
"ialah hak privasi,
"dan itulah yang membenarkan wanita menempatkan IUD
"asalkan dia berkahwin dan asalkan suaminya bersetuju!"
Saat itu amat mendebarkan bagi William O. Douglas.
Dia mempertaruhkan dirinya untuk kita!
Kerana yang sebenarnya,
tiada sesiapa memahami Pindaan ke-9.
Tiada sesiapa kecuali saya pada umur 15 tahun.
Hakim Scalia tak ingat mempelajarinya di sekolah undang-undang.
Scalia kata dia tidak tahu makna Pindaan ke-9
sama sekali.
Memanglah, kerana dia tak perlukannya!
Pindaan yang tidak digunakan dan difahami ini dicari balik
kerana tiada cara lain untuk mengendalikan tubuh wanita.
Sebabnya, tubuh kita telah diketepikan dalam dokumen ini dari awal.
"Kami tak tahu nak buat apa dengan tubuh begini."
Itu gambaran pengasas saya. Terima kasih.
Pindaan yang tidak digunakan ini dicari
kerana mereka nak meluluskan kawalan kehamilan,
kerana saya mendapati William O. Douglas,
wira saya semasa umur saya 15 tahun.
Hakim William O. Douglas berusia 67 tahun
semasa dia ada hubungan sulit dengan pelajar kolej 22 tahun!
Rupa-rupanya, tiga lagi hakim
mungkin ada hubungan seks dengan wanita muda juga.
Saya berpendapat yang
mereka perlu cari jalan untuk memastikan ada kawalan kehamilan!
Saya nak mainkan satu klip hujah Mahkamah Agung yang sebenar
kerana isinya tajam dan menarik.
Ini tahun 1965.
Tiada wanita di mahkamah sehingga Sandra Day O'Connor muncul pada 1981.
Sembilan orang lelaki menentukan nasib kawalan kehamilan,
dan empat daripadanya curang terhadap isteri.
Oleh sebab saya telah mencelah, awak beritahu yang di Connecticut
jualan alat ini tidak dilarang
kerana dijual untuk mencegah penyakit.
Adakah benar bahawa semua alat yang terangkum ini,
setiap satunya berpotensi memiliki dua fungsi
iaitu sebagai pencegah hamil dan sebagai pencegahan penyakit?
Ia mungkin benar dalam sesetengah hal,
tapi ada yang dikategorikan di bawah istilah "kebersihan wanita,"
dan yang lain...
yang saya tidak tahu, tapi...
Semua ini dijual di farmasi di Connecticut
kerana salah satu satu teori itu.
Adakah apa-apa dalam rekod yang menyatakan...
kadar kelahiran di Connecticut
berkaitan dengan negeri yang tiada undang-undang sedemikian?
Rakaman itu selama empat jam.
Pencegahan kehamilan hanya sah untuk wanita bujang pada tahun 1972,
iaitu setahun selepas ibu saya hamilkan saya.
Inilah dalam fikiran saya semasa mak bawa saya ke Seattle
berjumpa Jean untuk pengguguran.
Saya terfikir, umurnya sama semasa mak hamilkan saya,
dan mak nak jadi pelakon dan penulis, berhijrah ke New York,
dan itu juga saya nak buat, tapi belum tahu lagi.
Apabila saya terfikir hal itu
saya mula terasa mual.
Saya minta berhentikan kereta, buka pintu,
dan muntah di tepi jalan, dan apabila selesai,
saya tahu yang mak tahu.
Saya menanti mak cakap tak mengapa,
ini tubuh saya, seperti yang diajarkan, ini keputusan saya.
Apabila saya pandang mak, matanya terbeliak
dan mak mula panik.
Mak alami serangan panik.
Tiba-tiba mak menjerit, "Jangan kamu berani hamil!"
Saya jawab, "Saya tak hamil!"
Fasal 4.
"Tiada negeri menafikan sesiapa dalam bidang kuasanya
"perlindungan perundangan saksama."
Fasal 4 lebih ajaib daripada Fasal 3.
Inilah fasal Perlindungan Saksama.
Ia memastikan kita tidak didiskriminasikan atas dasar kaum, jantina,
agama dan status imigrasi.
Fasal ini menggunakan perkataan "orang", bukan "warganegara".
Ini bermakna, jika anda seorang imigran tanpa izin,
anda dapat semua perlindungan Fasal 3, iaitu fasal proses wajar.
Anda tidak boleh ditahan tanpa perbicaraan.
Tiada harta benda anda atau orang yang boleh disita daripada anda.
Saya...
Sudah lama saya berhujah tentang fasal ini, lebih 10 tahun.
Semakin lama, semakin sukar saya hendak membincangkannya.
Dan sebenarnya, 10 tahun lalu pun sukar.
Saya juga...
Saya ada pengalaman dengan fasal Perlindungan Saksama.
Saya takkan cerita pada umur 15 tahun.
Saya tak beritahu sesiapa.
Apabila saya tiba ke bahagian ini
saya terpanggil untuk
melindungi diri 15 tahun saya daripada menceritakannya.
Beginilah, saya akan
bercakap tentang fasal Perlindungan Saksama sebagai diri saya sekarang.
Saya akan...
Malah, mulai sekarang saya kembali kepada masa kini.
Saya akan jadi wanita dewasa
pada usia lewat 40-an.
Hai.
Lagipun lenguh asyik tersenyum macam itu.
Maaf, tuan. Saya rasa peranan tuan di sini sudah tamat.
Fasal ini sangat ajaib.
Orang menggunakannya untuk melakukan banyak kebaikan.
Fasal Perlindungan Saksama digunakan...
Sebenarnya ia merupakan nadi Pergerakan Hak Awam.
Bertahun selepas pertandingan ini,
ia akan digunakan berserta fasal proses wajar
untuk meluluskan perkahwinan sejenis.
Ia digunakan untuk memenangi pelbagai hak bagi wanita bekerja,
termasuk hak untuk upah saksama,
hak untuk dilindungi daripada gangguan seksual.
Beberapa tahun sebelum pertandingan pada tahun 1983, peguam cuba guna fasal ini
untuk menangani masalah keganasan fizikal dan seksual terhadap wanita,
atas alasan kita tidak mungkin sama di negara ini
jika terdedah kepada pelbagai peringkat keganasan.
Seperti yang anda ketahui,
setiap hari empat orang wanita dibunuh di negara ini oleh pasangannya.
Semasa saya mula beraksi, tiga wanita, dan angkanya dah meningkat.
Seorang daripada tiga wanita Amerika
diserang secara seksual sepanjang hayat mereka.
Seorang daripada lima...
Maaf, ya.
Seorang daripada tiga wanita Amerika
pernah diserang secara seksual semasa hayat mereka.
Seorang daripada lima wanita Amerika pernah dirogol semasa hayat mereka.
Satu kajian baru-baru ini menyebut Amerika Syarikat
adalah antara 10 negara paling berbahaya untuk wanita di dunia.
Maknanya, keganasan fizikal dan seksual, perdagangan seks,
kurangnya akses kepada penjagaan kesihatan, rawatan kesuburan,
kematian semasa kelahiran,
terutamanya untuk wanita kulit hitam,
keganasan senjata.
Untuk pengetahuan anda,
10 juta wanita Amerika hidup dalam rumah tangga ganas.
Rumah tangga mak saya begitu.
Begitu juga nenek saya.
Mungkin juga moyang Theresa saya,
walaupun saya tiada sebarang bukti mengenainya,
kecuali kematiannya disebabkan melankolia pada usia 36 tahun.
Boleh berikan kad indeks Nenek Betty saya?
Saya cuma nak ceritakan
tentang Nenek Betty dan fasal Perlindungan Saksama.
Saya hafal ceritanya, tapi saya lebih suka bacakan.
Nenek Betty mengahwini datuk saya semasa umurnya 19 tahun.
Datuk boleh dianggap seorang "lelaki yang baik,"
maksudnya, dia tak memukul isteri dan anak-anaknya.
Dia seorang pembalak yang tinggi dan besar
dan membina rumah sebilik mereka dengan tangannya sendiri.
Cerita orang, dia sendiri menebang pokok untuk membina rumahnya
dan menarik balak itu
dari kaki Gunung St. Helens dan dikendong bagaikan kuda.
Saya tak pernah faham bahagian ini
kerana datuk ada trak.
Nenek Betty dan suaminya sudah ada dua orang anak
apabila nenek hamilkan mak.
Suatu hari, nenek berasa rimas,
dan mahu ke Pesta Daerah Cowlitz.
Datuk buat kerja lebih masa untuk bayar duit tiket.
Datuk dan rakannya, Ray gergaji pokok tua setinggi 45 meter.
Mereka silap agak jatuhan pokok lalu menimpa datuk dan membunuhnya.
Mak saya dilahirkan semasa nenek masih bersedih.
Nenek Betty yang menjanda menyara tiga orang anaknya
dengan bekerja sebagai pelayan di sebuah restoran.
Seorang lelaki bernama Dick kerap singgah.
Dick seorang tukang gunting dan tampan orangnya.
Nenek suka melihat lelaki tampan. Macam saya juga.
Nenek segera berkahwin dengan Dick.
Tak lama kemudian, Dick mula memukul nenek.
Dick juga pukul anak nenek.
Dengan Dick, nenek ada tiga orang anak dan mereka juga dipukul.
Semasa ibu saudara saya berusia 16 tahun, dia dirogol suami nenek.
Ibu saudara saya hamil dan keluar kampung untuk bersalin.
Dia dirogol lagi dan keluar kampung lagi.
Dia kembali selepas melahirkan anak kedua,
dan lulus sebagai pelajar cemerlang kelasnya.
Apa yang saya nak katakan, semua anak-anak ini membesar dengan baik.
Dengan ajaib sekali.
Mereka ada keluarga yang disayangi,
dan pekerjaan yang baik, macam kebanyakan kita.
Mereka tidak mengulangi penderaan yang dialami oleh mereka.
Bukanlah satu penceritaan yang baik melangkau ke penamatnya,
tapi usahlah anda risau tentang mereka.
Mereka okey. Seperti kebanyakan orang di negara ini
yang mengalami situasi yang sama, kebanyakan mereka okey.
Saya...
Saya amat marah dengan mak apabila dia ceritakan kepada saya.
Mak bercerita semasa saya 15 tahun dan saya amat marah,
kerana saya seorang gadis 15 tahun yang sejati.
Saya teringin nak berasmara dengan lelaki selalu.
Saya tak mahu tahu yang mereka mungkin ganas, malah boleh jadi perogol.
Mereka mungkin bermasalah. Saya suka lelaki bermasalah.
Mereka mungkin pelatih tarian pokai di pusat peranginan Catskills.
Saya cuma ingat satu pertanyaan saya,
"Kenapa Nenek Betty tak melarikan diri dengan anak-anaknya?"
Ibu saya tak dapat menjawab.
Dia masuk bilik, tutup pintu dan tak keluar-keluar,
tapi ayah saya ajak saya duduk dan jelaskan...
yang nenek tak lari kerana dia sakit.
Dia alami apa yang digelar sebagai "Sindrom Wanita Teraniaya".
Saya amat keliru dengan jawapan ayah.
Bagi saya, bagaimana kita boleh dijangkiti?
Lagipun, jika anda bertemu nenek,
cara itu tak masuk akal menggambarkannya.
Tingginya hampir 1.8 meter.
Ototnya besar, rambutnya hitam menawan!
Selain bekerja sebagai pelayan, dia juga pekerja balak.
Dia akan berdiri di atas balak-balak di sungai yang mengalir,
kemudian guna kayu yang besar,
dan sepanjang hari menolak balak di sungai sehingga...
Saya pun tak tahu apa jadi selepas itu.
Inilah yang paling saya suka buat semasa pementasan.
Dia tak boleh hentikan saya sebab dia dah tiada peranan.
Pekerjaan itu bukanlah pekerjaan impian nenek.
Sejak kecil, nenek nak jadi pelukis.
Nenek belajar sendiri melukis dengan meniru pelukis kegemarannya, Picasso.
dan rumah satu biliknya dipenuhi banyak
lukisan Picasso yang dihasilkan semula.
Semasa kecil saya ingat itu semua lukisannya.
Di sekolah menengah, baru saya sedar, Picasso, bukan nenek saya,
yang lukis The Weeping Woman.
Apabila saya bercakap tentang
cita-cita wanita dalam keluarga saya,
badan saya mula terasa begini.
Misalnya sakit belakang saya ini, yang dah setahun,
dan tekak saya rasa sangat perit,
macam tak boleh bersuara, dan
saya ada satu lukisan nenek di rumah.
Saya rasa dia mungkin seorang pelukis yang baik,
cuma dia tiada karya asli.
Yang lucunya, saya dan Jean pergi berjumpa nenek
dalam perjalanan untuk pengguguran,
dan nak beritahu tentang tindakan saya
sebab saya ingat nenek akan menyokong.
Moyang Bricken saya ada 16 anak,
nenek saya ada enam anak dan suami pendera.
Saya ingat nenek akan gembira
dengan keputusan yang berbeza ini.
Tapi selepas reaksi mak saya...
Saya hampir hendak memberitahunya.
Nenek buat kek nipis yang enak untuk sarapan.
Saya duduk di meja dan hampir cakap,
"Nenek Betty, saya hamil."
Sebaliknya, saya cakap,
"Nenek Betty, saya rindukan George!"
Kenapa itu yang saya cakap?
George ialah monyet stoking yang nenek jahit ketika saya tiga tahun.
Saya amat menyayanginya, sangat-sangat.
Ia tiada ekor dan buta sebelah mata.
Akhirnya, saya buat keranda kotak kasut untuknya.
Saya masih ingat memberitahu nenek
yang saya nak bawa George ke Siberia.
Reaksi nenek hanya... Dia jenis tak begitu kisah,
tapi pada Krismas tahun depannya, nenek jahitkan monyet stoking baharu
dan dihantar terus ke Rusia,
dan saya namakannya "George II."
Apabila saya berumur 40 tahun,
saya nak George II berkawan kerana saya ingat dia kesepian.
Saya beli anak patung monyet belang merah putih
yang saya namakan Kawan George II.
Sehingga ke hari ini...
saya dah berkahwin.
Sehingga ke hari ini, Kawan George II ialah insan utama dalam hidup saya.
Anda pasti nak tahu apa kaitan semua ini dengan fasal Perlindungan Saksama.
Walau apa pun rasa dan pendapatnya,
pementasan ini telah disusun dengan teliti.
Bukan salah saya anda tidak dapat melihat strukturnya.
Pada tahun 2005, Pindaan ke-14
telah disebut dalam kes Castle Rock lwn Gonzales.
Jessica Gonzales memperoleh perintah sekatan
terhadap suaminya yang ganas.
Sebulan kemudian, tiga orang anaknya diculik suami.
Ketakutan, Jessica menelefon polis tujuh kali meminta bantuan
dan pergi ke balai polis dua kali
menunjukkan perintah sekatan dan merayu polis mencari anaknya.
Polis bukan saja enggan membantu,
malah dia disuruh jangan ganggu mereka.
Pagi itu, En. Gonzales sudah membeli senjata separa automatik
sementara anak-anaknya tunggu di dalam kereta, kemudian membunuhnya.
Jessica Gonzales,
yang kini menggunakan nama Lenahan...
Jessica Lenahan telah menyaman Jabatan Polis Castle Rock
kerana tidak membantu melindungi dia dan anak-anaknya.
Negeri Colorado telah meluluskan undang-undang
yang menghendaki polis menahan orang yang melanggar perintah sekatan.
Jessica menyaman dan menang.
Kemudian pihak bandar merayu,
membawa kes itu ke Mahkamah Agung,
dan mahkamah ini yang diadili oleh Antonin Scalia,
membatalkan kesnya dan undang-undang Colorado,
dan merobek Akta Keganasan Terhadap Wanita
dengan menetapkan bahawa polis tiada kewajipan berperlembagaan
untuk melindungi Jessica Lenahan atau anak-anaknya.
Saya sudah banyak kali mendengar kes ini.
Seperkara yang saya sedar apabila mendengar hakim itu bercakap...
saya perasan yang mereka tidak peduli
bahawa Jessica Lenahan juga manusia.
Mereka tak sebut langsung tentang anak-anaknya.
Rebecca, 10 tahun dan Katheryn lapan tahun.
Leslie, tujuh tahun.
Sebaliknya, mereka banyak berhujah tentang perkataan "hendaklah".
Dalam frasa "polis hendaklah menguatkuasakan perintah sekatan."
Saya faham walau sebagai orang biasa,
undang-undang perlu bahasa tepat,
tapi saya dapati keseimbangan kedua-dua perkara ini...
Pada satu masa, Hakim Scalia dan Hakim Breyer berbalah
jika mereka memahami maksud perkataan "hendaklah" itu.
Terri, tolong...
Nanti dulu, saya ingat kita sedang bercakap tentang undang-undang negeri
sama ada "hendaklah" bermaksud "hendaklah."
Awak rasa ini merupakan hal undang-undang negeri,
jika "hendaklah,"
ia membina hak mutlak bagi tujuan Perlembagaan Persekutuan?
-Tak, Yang Arif, saya tak... -Andaikan yang sedemikian.
Baiklah.
Tapi mungkin wujud statut
yang ini ialah kes untuk jabatan bomba.
Jabatan polis pula hendaklah bertindak terhadap jenayah.
Badan tentera hendaklah bertindak terhadap serangan.
Tapi perkataan "hendaklah" tidak semestinya bermaksud...
Akhirnya Scalia memutuskan "hendaklah" tidak bermaksud "mesti",
dan saya dapati hal ini amat mengelirukan
kerana Scalia ialah penganut Katolik.
Cendekia perlembagaan menggelar keputusan ini
kematian Pindaan ke-14 untuk wanita.
Ia terus menutup peluang mengharapkan kerajaan persekutuan,
dan Perlembagaan untuk perlindungan daripada keganasan fizikal dan seksual.
Lebih teruk lagi bagi wanita kulit berwarna,
golongan transwanita, golongan LGBT,
wanita kurang upaya, wanita pribumi
yang paling banyak menderita akibat keganasan di negara ini.
Ia sebenarnya membunuh wanita imigran
dan anak mereka yang nak lari daripada keganasan.
Saya cuma nak memahami sebabnya.
Bagaimanakah keputusan ini dibuat?
Mungkin disebabkan sejarah keluarga saya yang ganas,
saya perlu memahaminya.
Saya berbual dengan beberapa cendekia perlembagaan,
dan ini yang saya pelajari.
Saya belajar tentang dua jenis hak.
Hak negatif dan hak positif.
Hak negatif melindungi harta benda kita daripada diambil kerajaan,
memenjara dan membunuh kita.
Hak positif ialah hak aktif.
Perkara yang mesti dilakukan atau disediakan oleh kerajaan.
Termasuklah hak untuk perbicaraan yang adil,
hak mendapatkan peguam,
di sesetengah negara, hak untuk rawatan kesihatan.
Perlembagaan kita khususnya, dengan beberapa pengecualian,
ialah dokumen hak negatif.
Demi melindungi lelaki yang merangkanya dan harta benda mereka.
Adakalanya harta benda ini ialah penjawat awam,
dan begitulah cara mereka memutuskan Jessica Lenahan
tidak layak mendapatkan sebarang perlindungan aktif atau positif polis.
Saya juga belajar yang jika Pindaan Hak Saksama telah disahkan,
Jessica mungkin layak mendapat perlindungan.
Akhirnya saya tahu sebab mak saya menangis apabila pindaan itu tak diluluskan.
Sekarang saya cuba memahami
apakah maksudnya jika Perlembagaan ini
tidak melindungi kita daripada keganasan lelaki?
Saya bukan nak memfitnah lelaki.
Saya suka lelaki, sangat suka.
Saya anak seorang ayah.
Tapi faktanya terlalu ekstrem.
Saya benar-benar tak faham.
Saya ingat seronok
untuk menghidupkan pertandingan ini semula
dan mencari kaitan peribadi antara hidup saya dengan Perlembagaan ini.
Kemudian saya dapat tahu pada abad ke-21 ini,
lebih ramai wanita Amerika dibunuh oleh pasangan lelaki mereka
berbanding korban perang Amerika,
termasuk 9/11.
Itu bukan bilangan wanita yang telah dibunuh oleh lelaki di negara ini,
itu hanya bilangan wanita
yang telah dibunuh oleh lelaki yang kononnya mencintai mereka.
Yang mana...
Saya dapati statistiknya sangat tinggi,
hingga saya terpaksa melupakannya supaya dapat terus hidup.
Tapi ia sukar untuk dilupakan, betul?
Walaupun anda tidak mengetahui statistiknya,
kebenarannya tetap wujud.
Kebenaran bahawa
keganasan terhadap tubuh wanita yang berleluasa
wujud dalam semua perkara,
senantiasa.
Semasa umur saya 17 tahun,
saya guna semua duit pertandingan untuk ke kolej.
Saya daftar kursus asas undang-undang.
Saya juga uji bakat untuk teater Red Noses,
tentang rombongan teater Zaman Pertengahan yang melepasi wabak.
Saya berlakon watak penari tap tempang yang mati.
Hari pertama latihan ada senior lelaki tanya
jika saya nak tumpang balik dan saya setuju.
Sebaik kami tiba di asrama, dia berkata,
"Saya dah lama nak kucup awak," dan aneh sungguh.
Kami baru kenal dalam tiga jam.
Tapi dia tampan, saya pun cium dia,
dan tiba-tiba dia tanggalkan seluar saya.
Dan...
Saya sangat bijak semasa 17 tahun.
Lebih bijak daripada sekarang.
Lagipun saya rasa saya banyak membaca.
Saya baca karya Gloria Steinem, Gloria Jean Watkins dan Audre Lorde.
Saya ikuti Pengajian Feminis Lanjutan.
Tapi saya masih buat hubungan seks dengan lelaki ini
sebab terasa itulah sikap yang sopan.
Saya rasalah.
Sekarang saya tak pasti.
Sebab saya ingat semasa berada di dalam kereta,
saya ingat betapa gelapnya di luar.
Saya ingat memandang sekeliling.
Tiada sesiapa di jalanan, asrama saya jauh dari kampus.
Saya ingat perasaan kurang enak dalam diri saya,
dan ingatan sepintas lalu,
amat pantas sehingga saya tak dapat meluahkannya.
Tapi jika saya dapat menyebutnya, inilah bunyinya,
"Kekal hidup."
Dan itu
amat aneh kerana lelaki ini tak mungkin cederakan saya.
Tak mungkin. Saya tahu tidak. Kami berkawan hingga sekarang.
Kami jadi rakan Facebook.
Saya 99% pasti dia takkan cederakan saya,
tapi kenapa saya terasa diri saya dalam bahaya?
Boleh awak bacakan kad indeks Hammurabi?
"Peraturan pertama keganasan rumah tangga
"daripada Hammurabi pada tahun 1800 SM.
"Ia menetapkan suami boleh mengenakan hukuman
"kepada isi rumahnya atas apa jua sebab.
"Ikut Kod Rom Paterfamilia, suami boleh bunuh isteri kerana zina
"atau berjalan tanpa menutup mukanya.
"Era Baharu Perancis, ramainya wanita dan kanak-kanak
"dipukul hingga mati dan menjejaskan ekonomi,
"lalu dihadkan pukulan lelaki setakat tiada kesan.
"Pada abad ke-18 England, suami dibolehkan pukul isterinya
"guna rotan tebalnya tak lebih ibu jari.
"Walaupun orang fikir inilah asalnya 'peraturan ibu jari',
"itu tidak benar."
Saya ada sebut
tentang nisbah lelaki kepada wanita di Washington State pada 9:1?
Tidak benar. Itu yang diajar oleh guru sejarah saya, En. Berger.
Terdapat ribuan wanita di Washington State.
Wanita daripada suku Salish, suku Wenatchee.
Sudah 100 tahun wanita ini berkahwin dengan lelaki kulit putih,
dan menurut jurnal wanita ini, perkahwinan mereka bahagia!
Suku ini merupakan egalitarian.
Wanita boleh menjadi paderi, penterjemah, pembuat bot.
Kemudian Washington menjadi sebuah negeri,
di bawah payung Perlembagaan yang saya kagumi,
dan wanita pribumi tidak lagi dianggap manusia,
perkahwinan itu jadi haram, dan wanita kulit putih dibawa masuk
macam moyang Theresa saya. Teruskan.
"1920, Mahkamah Agung AS memutuskan
"yang isteri tidak boleh mendakwa suaminya
"kerana mahkamah akan terbuka kepada pelbagai tuduhan
"pasangan masing-masing.
"1977, Kanun Keseksaan California
"menyatakan isteri yang dakwa suami atas serangan jenayah
"mesti mengalami lebih banyak kecederaan untuk dakwaan dipukul.
"2005, Mahkamah Agung memutuskan Jessica Lenahan
"tidak boleh menyaman Polis Castle Rock
"kerana tidak melindungi dia dan anak-anaknya.
"2014, Suruhanjaya Hak Asasi Antara Amerika menetapkan Amerika
"melanggar hak asasi Jessica Lenahan dan anak-anaknya.
Terima kasih, Mike. Hadirin sekalian, ini Mike.
Dia seorang insan dan pelakon yang baik, dan
apabila saya sedar saya akan bercakap tentang keganasan di atas pentas,
saya mahukan tenaga lelaki positif di atas pentas.
Saya mewakili insan benar dalam hidup Heidi.
Mel Yonkin, seorang Legionnaire.
Dia berjuang dalam Perang Dunia II.
Dia seorang lelaki baik yang mengembara ke seluruh negara
bersama Heidi dan keluarganya ke puluhan pertandingan.
Dia amat berbangga dengan Heidi,
dan apabila Heidi menang, matanya akan bergenang,
pura-pura alami selesema.
Terujanya saya apabila Heidi minta penyertaan saya,
walaupun saya anggap ini tanggungjawab yang serius
untuk mewakili "tenaga lelaki positif".
Rasanya saya kerap menolak dikategorikan ikut jantina,
dan anggap diri saya memiliki tenaga "neutral jantina"?
Oleh sebab saya selalu berucap sebagai lelaki,
adakalanya saya rasa seperti kurang bertanggungjawab.
Saya juga ingin nyatakan saya meminati Patrick Swayze
semasa lebih muda daripada Heidi dulu,
tapi sebenarnya, saya lebih meminati Mel Gibson.
Ya, saya tahu.
Saya nak sangat jadi dia dalam filem The Road Warrior.
Selepas filem itu keluar, saya bercerita dengan kawan,
"Saya nak warnakan rambut dekat telinga."
Seperti warna rambut Mel.
Dialek Australia saya melucukan.
Anda baru dengar, dialek Cockney.
Agak menarik kerana ayah saya ialah imigran pekerja British,
tapi dia bukan Cockney. Dia berasal dari Wales dan Yorkshire,
dan dialeknya berbeza.
Saya takkan cakap dalam dialek itu. Terima kasih.
Ayah saya seorang lelaki yang menawan,
dan kawan-kawan saya gilakannya,
dan sebagai anak, saya kagum dengan karisma maskulinnya
dan juga tahu yang semua itu hanya pura-pura?
Misalnya dia melalui satu fasa radio CB.
Saya masih bersekolah, kami memandu merentas negara dalam dua kereta
dan ayah nak kami berkomunikasi melalui radio CB.
Katanya, "Sedia, Mike. Belok kiri di susur keluar seterusnya,"
dan saya pula, "Ayah, bila kita nak berhenti untuk ke tandas?"
Kemudian terdengar suara lain, "Pasangan homoseks dalam talian."
Macam suara garau lain, lebih garau daripada saya atau ayah.
Keadaan senyap seketika, dan saya terkedu.
Adakah ayah sengaja pelat? Atau saya, atau sesuatu?
Kemudian ayah saya jawab: "Ada jantan homoseks pasang telinga!"
Selepas pertimbangkan semuanya,
saya belum akui status saya.
Dia takkan guna istilah itu jika dia tahu saya homoseks dulu.
Saya sendiri tak tahu.
Saya anggap orientasi seksual saya sebagai "nerda".
Kemudian, saya ke kolej.
Saya nak menuju ke Boston dari Maine untuk bersama teman wanita.
Saya berteman wanita.
Saya pakai rompi sut biru loh YSL sebagai kemeja,
seluar kapas berbelang merah, putih, biru yang ketat
dan but buku lali perang dengan stoking merah jambu.
Ayah saya nampak saya keluar dan katanya,
"Buruknya rupa. Jangan pakai begini!"
Dia cuma nak melindungi saya, tapi mungkin betul pandangannya.
Beberapa tahun selepas itu, saya di Kota New York,
dengan empat rakan saya,
kami berjalan dari bar Tunnel ke bar lain bernama The Bar,
di East Village selepas tren F.
Saya pakai seluar pendek nilon hitam Patricia Fields
dengan titik polka baldu merah.
Kami melepasi sekumpulan remaja dan seorang remaja tumbuk muka saya.
Semakin dewasa, saya lebih selesa
pamer diri sebagai lelaki biasa.
Saya rasa...
lebih macam diri saya.
Beberapa tahun lalu, saya di Baltimore,
dan berada di bar sukan bernama Pickles Pub.
Ada seorang lelaki tinggi dan bersaiz besar,
botak dan berkulit putih.
Di bar itu ada seorang wanita yang sedang mengambil pesanan.
Lelaki itu pun bertanya, "Awak nak berasmara dengannya?"
Saya terkedu, tak tahu nak jawab apa.
Betulkah dia tanya saya?
Adakah dia nak uji sama ada saya ini homoseks atau tak?
Adakah dia ganas?
Adakah perasaan wanita di bar itu
sama ketika awak di dalam kereta dengan lelaki itu?
Lelaki ini macam raksasa, tapi saya bersimpati dengannya.
Saya hanya tepuk belakangnya dan berkata, "Semoga berjaya, kawan."
Kemudian saya beredar dari situ.
Saya nak sangat semua ini hilang.
Pertandingan dan semua ini.
Saya teringin jika dapat ubah kepada set Broadway lain.
Bebaskan
Memandangkan ini bukan pementasan sedemikian,
mungkin kita boleh bayangkan kita di tempat lain.
Mungkin kita boleh bayangkan benda lain.
Anda digalakkan menjadi diri anda semula.
Jika belum dilakukan, inilah masanya.
Anda dialu-alukan jadi diri sendiri.
Mak dan ibu saudara sayalah
yang laporkan kepada polis tentang ayah tiri mereka
kerana Nenek Betty terlalu takut nak laporkan.
Mak dan ibu saudara saya lahir
ketika zaman berubah sedikit berbanding nenek saya.
Mereka lahir dalam 20 tahun selepas wanita berhak mengundi.
Mak juga ada seorang cikgu wanita yang melindunginya,
dan beritahu bahawa ada peluang lain,
dan mengajarnya perkataan baharu iaitu "feminis".
Apabila datuk tiri saya tahu mak dan ibu saudara saya buat laporan polis,
dia baran.
Dia gunakan senapangnya
dan ugut untuk membunuh seisi keluarganya.
Akhirnya, Nenek Betty putuskan,
meskipun dia mewarisi kepercayaan yang cukup logik
yang nyawanya dan anak-anaknya tidak bernilai dari segi undang-undang,
meskipun begitu, dia memutuskan untuk bertindak.
Akhirnya, nenek dan anak-anaknya melarikan diri.
Polis datang membantu.
Itu hanya pekan kecil dan mereka orang kulit putih.
Mereka tahan ayah tiri mak,
tapi Nenek Betty terlalu takut nak berikan keterangan
dan mak berikan keterangan bagi menyokong kakaknya, pada usia 15 tahun.
Nenek Betty kata mak saya menipu.
Mak tak menipu.
Ayah tiri mak dijatuhkan hukuman penjara 30 tahun.
Dia hanya jalani dua tahun.
Tapi disebabkan dia ke penjaralah
saya dapat bercerita semua ini kepada anda.
Ada masa saya terfikir betapa beraninya mak dan ibu saudara saya semasa remaja,
dan itu buat saya amat mengagumi mereka.
Buat saya mahu lebih berbakti, lebih berani,
tapi buat saya terfikir, yang kemajuan bukan bergerak sehala.
Saya teruja dengan semangat orang muda sekarang.
Saya rasa kalian jauh lebih berani berbanding saya dulu.
Kalian lebih bersemangat,
dan lebih memahami isu jantina dalam bentuk yang sofistikated.
Saya terasa kalian sinar dalam kegelapan,
untuk saya turuti ke masa depan.
Saya begitu sukar hendak memaafkan nenek saya
kerana tidak melindungi mak saya.
Saya rasa...
Saya tak tahu caranya kerana nenek buat hidup mak amat sukar.
Namun, ia amat mengelirukan kerana saya sangat sayang nenek saya.
Kami semua sayangkannya. Mak saya sayang dia.
Ibu dan bapa saudara saya sayang dia.
Nenek Betty yang saya kenali
bukanlah wanita yang sama
yang tak melindungi anak-anaknya.
Nenek yang saya kenali sayang kami sangat-sangat.
Dia serahkan jiwa raganya untuk anak-anaknya,
cucu dan cicitnya.
Nenek sanggup buat apa saja untuk kami.
Nenek hantar monyet stoking kepada saya di Siberia.
Nenek sanggup dilanggar trak untuk saya.
Saya tak tahu nak menilai dua personaliti nenek saya.
Semasa pementasan ini, saya sedar kebanyakan kita terpaksa
jadi dua personaliti dalam budaya ini.
Sesuatu yang saya belajar daripada seorang feminis muda,
untuk bantu saya fahami nenek saya lebih baik.
Mereka ajar saya konsep bergelar "pertentangan terselindung."
Pertentangan terselindung ialah konsep tindakan yang kadangkala nampak pasif,
gelagat seperti mangsa dan gelagat menyenangkan itulah
tindakan paling waras dan bijak untuk hidup dalam budaya yang ganas,
dalam budaya dan negara,
yang menjadikannya jelas hari demi hari,
ia langsung tidak melindungi anda.
Dalam kes nenek saya misalnya,
pertentangan terselindung ialah tindakan berani terselindung oleh wanita
yang terperangkap dalam hubungan ganas
kerana dia tiada pendapatan seperti lelaki,
dan polis tak datang apabila ditelefon
atau bergantung pada warna kulitnya,
mereka datang dan sesuatu yang buruk boleh terjadi.
Dia tiada kuasa membuat keputusan terhadap dirinya sendiri.
Pertentangan terselindung tidak sesuai
dalam naratif tradisional kepahlawanan kita.
Ia melibatkan banyak tindakan kecil.
Umpamanya, wanita menyuapkan anaknya makan,
bekerja 12 jam sehari untuk mereka,
bantu mereka dapat pendidikan yang baik,
dan lulus cemerlang dalam kelasnya.
Ia juga melibatkan perkara yang kurang positif. Sakit, misalnya
mungkin mati kerana melankolia,
dan kerana tidak melarikan diri.
Disebabkan hal ini, di negara ini,
apabila wanita mahu melarikan diri,
itu saat yang paling bahaya untuk dia dan anak-anaknya.
Apabila Nenek Betty mati, ayah saudara saya jumpa $30,000 di bawah tilamnya
dengan nota mengatakan $5,000 harus diberi kepada setiap anaknya.
Dia simpan duit itu selama 50 tahun.
Saya bawa Kawan George II
dalam perjalanan perniagaan ke LA.
Dia sukakan Pantai Barat.
Saya letak di dalam topi di dalam beg.
Saya rasa sejuk, keluarkannya, pakai topi,
saya selimutkan dia, agar saya tak dipandang serong
dengan anak patung monyet. Semasa di Tuntutan Bagasi
saya sedar saya tertinggal Kawan George II di pesawat.
Reaksi saya jauh lebih teruk.
Saya tak tahu nak terangkannya
kecuali jika saya dan Meryl Streep uji bakat
untuk filem "dingo makan bayi saya" bersama-sama,
saya mungkin dapat peranan itu.
Saya meraung, menangis teresak-esak.
Saya menangis gaya tragedi Yunani.
Saya berlari ke kaunter dengan air mata di pipi.
Wanita itu pandang saya dan tanya "Ya Tuhan, awak okey?"
Saya jawab, "Tidak!
"Saya tertinggal barang berharga di pesawat."
Dia jawab, "Apa bendanya?"
Saya jawab, "Mainan kesayangan anak saya."
Lebih teruk, "Anak saya sakit teruk."
Sangat teruk, sangat parah.
Tapi dia dah bersedia untuk bertindak!
Dia hubungi pintu ke pesawat dan suruh, "Ambil monyet itu lekas!"
Kemudian dia beri saya lepasi keselamatan, saya berlari dan mengejar.
Saya tak pernah lari selaju itu.
Saya berlari melewati 14 Starbucks.
Saya sampai ke pintu.
Saya nampak Kawan George II duduk di terminal lelaki ini.
Saya lari, air mata masih bercucuran.
Lelaki itu tak pedulikan saya dan saya pun tak peduli.
Saya ambil Kawan George II, dan terus lari semula.
Saya rebah di lantai lapangan terbang dan tak berhenti meratap.
Saya pun tak tahu sebab saya menangis.
Saya tak tahu jika saya menangis kerana Nenek Betty
atau disebabkan kemurungan kimia,
atau disebabkan monyet itu sangat comel
atau disebabkan trauma yang diwarisi berabad-abad lamanya
atau mungkin
itulah tindak balas sesuai kepada semua yang berlaku sekarang.
Mak saya kata, apabila kita lelah,
apabila kita terkaku dek kemarahan dan putus asa
kita terpaksa bayangkan wanita berlari di pantai dengan anjing.
Ada lagi.
Mak saya kata, jika kita melihat anjing itu asyik ulang alik,
itu umpama kemajuan yang asyik tak kesampaian.
Tapi jika kita melihat wanita,
dan nampak dia terus berlari ke depan,
saya berharap.
Saya ceritakan pengguguran saya kepada mak kerana...
Saya terpaksalah kerana saya nak cerita kepada anda.
Dia tak tunjuk sebarang reaksi.
Dia cuma jawab, "Okey."
Saya tanya,"Kenapa dulu mak macam hilang akal?"
Jawabnya, "Sebab kehidupan awak sekarang baik-baik saja."
Dia nak tahu jika saya marah dengannya.
Saya jawab, "Tidak, kerana kehidupan saya baik-baik saja."
Saya rasa, ada dua personaliti mak saya pada hari itu.
Pertama, mak yang feminis,
yang menyuruh saya sertai pidato agar saya dapat ke kolej,
dan yang bersama kakaknya,
menamatkan legasi lelaki ganas dalam keluarga dengan beri keterangan.
Kemudian personaliti mak kedua,
seorang mak yang mengalami trauma semasa kecil,
mak dengan memori pertamanya pada tiga tahun
melihat bapa tirinya menumbuk nenek saya dan anggap itulah kehidupannya.
Dan itulah hakikat kehidupan.
Mak yang mewarisi kepercayaan yang dia tak berguna selama berabad-abad.
Bukan setakat percaya.
Undang-undang yang berabad-abad menyatakan dirinya tak bernilai.
Bagi saya pula,
mak saya yang pertama sudah memadai.
Dia ajar saya tentang hak saya,
saya tahu ada undang-udang yang lindungi saya pada masa itu.
Saya tak perlukan mak kedua pada ketika itu
kerana adanya undang-undang.
Cuma saya terfikir,
mungkin tak cukup membantu
menganggap Perlembagaan sebagai wadah,
yang kita sama-sama pertikaikan.
yang kita akan ke mahkamah di depan sembilan orang,
untuk merundingkan hak asasi asas kita,
yang kita dah lakukan selama 230 tahun.
Kerana jika ini satu pertarungan malah satu rundingan,
maka orang yang memerintah negara ini
sentiasa mendominasi, menindas, lelaki...
orang kulit putih,
akan terus mendominasi dan menekan.
Mungkin kita boleh anggap Perlembagaan sebagai personaliti mak pertama,
Perlembagaan yang bertanggungjawab melindungi kita semua.
Terdapat banyak negara
yang memiliki perlembagaan sebegini,
perlembagaan hak positif moden yang aktif membetulkan ketaksamaan,
yang memaktubkan hak asasi sejak awal.
179 perlembagaan menyatakan perlindungan jantina dengan jelas.
Tapi bukan perlembagaan kita.
Perlembagaan kita teramat lama.
Masalah untuk menggubal Perlembagaan "hak positif" serba baharu,
dengan memaktubkan hak asasi dari awal, ialah
kita masih perlu meyakini orang yang mentafsirkan dokumen itu, betul?
Kita terpaksa percaya orang yang diberikan mandat.
Alasan untuk tidak mengambil wanita dalam bahagian jenayah ialah
mereka terpaksa kendalikan semua jenis kes yang sukar,
dan wanita tak sanggup melakukannya.
Saya hairan.
Saya tanya, "Pernahkah awak lihat peguam di Bantuan Guaman
"yang mewakili kes yang sukar ini? Mereka ialah wanita."
Ada orang bertanya saya, "Bilakah awak rasa bilangannya cukup?
"Bilakah bilangan wanita akan cukup di mahkamah?"
Jawapan saya, "Apabila ada sembilan orang."
Saya suka pertandingan ini.
Ia buat saya percaya yang cakap saya didengar orang.
Saya pakai pendakap dan berjerawat. Saya suka dinilai kerana kepandaian saya.
Semasa pementasan ini dirancang, saya bertemu wanita muda
yang menyertai pelbagai jenis pertandingan sekarang.
Saya nak dengar pendapat mereka tentang negara ini dan Perlembagaan kita.
Salah seorang wanita itu bersetuju untuk bersama kita malam ini.
Hai. Nama saya Rosdely Ciprian.
Saya pemidato umur 14 tahun dari New York.
Saya menyertai perbahasan Parlimen
sejak semester kedua darjah enam.
Antara topik saya adalah meluluskan ganja sebagai ubat,
dan jika Amerika Syarikat patut ada hubungan diplomatik lanjut dengan China.
En. Batey ialah jurulatih pidato saya. Dia latih saya bahas kedua-dua pihak,
sebab itu Heidi undang saya
untuk menyelidik lebih mendalam tentang Perlembagaan.
Adakah ia melindungi kita atau sumber masalah kita?
Bagi saya, jawapannya mungkin dua-dua. Tapi demi perbahasan yang baik,
kami akan mengambil sisi masing-masing.
Sebelum saya jelaskan peraturan perbahasan Parlimen,
biar saya jelaskan yang Perlembagaan bukanlah satu wadah.
Saya tidak menganggapnya begitu.
Kenapa kita tak anggap Perlembagaan sebagai manusia?
Ia dihasilkan oleh manusia, jadi apa salahnya, bukan?
Adakah manusia sempurna? Tidak.
Bolehkah kita jadi sempurna? Tidak. Tapi itu tak bermakna kita tak berharga.
Kita sentiasa berkembang dan berubah. Belajar.
Lawan saya menyebut tentang Pindaan ke-9 dalam ucapannya,
dan dia berbahas terlebih masa.
Metafora penumbra ialah cara yang menarik
untuk memahami Pindaan ke-9. Saya tidak menyangkalnya.
Tapi izinkan saya buat anda faham dari sudut lain.
Saya tiada kawan khayalan.
Tapi saya ada watak yang saya suka dan teman berlatih bernama Boxellia.
Boxellia ialah robot AI skrilion tahun yang boleh meramal masa depan.
Dia tahu aktiviti musim panas anda
dan kehidupan di Bumi 1,000 tahun dari sekarang.
Bagi saya, Pindaan ke-9 macam Boxellia. Dia simpan memori masa depan kita.
Malangnya, kita tak tahu selagi masa itu belum tiba.
-Ayuh mulakan perbahasan ini! -Baiklah, kita mulakan.
Sejak dua tahun lalu, kami berbahas gaya Parlimen bersama-sama.
Parley. Gaya ini tak wujud semasa saya di sekolah menengah.
Seperti kata Rosdely, kami akan adakan debat langsung sekarang.
Ya. Topik kami, "Haruskah kita hapuskan Perlembagaan Amerika Syarikat?"
Ada orang yang edarkan buku kecil Perlembagaan
dan anda boleh ikuti dan semak kerja kami.
Biasanya, untuk debat ini, ada tiga orang sepasukan,
tapi ini satu lawan satu.
Inilah gaya, "Iron Woman."
Biasanya dalam debat, kaedahnya ialah PO-POOP,
Pencadang, Pembangkang, Pencadang, Pembangkang, Pembangkang, Pencadang.
Tapi kami cipta kaedah lain yang dinamakan POPOPO,
Pencadang, Pembangkang, Pencadang, Pembangkang, Pencadang, Pembangkang.
Pemidato telah melatih saya sebagai moderator
dan tugas utama saya ialah membaling syiling
untuk menentukan pihak yang akan diwakili pemidato.
-Rosdely, sebut semasa di udara. -Ekor.
Heidi, awak kepala dan ini kepala.
Kepala? Okey. Saya jadi Pembangkang Kekal.
Saya jadi Pencadang Hapuskan.
Pemidato, anda ada 90 saat untuk bersedia.
Mulai sekarang.
Rosdely ada beritahu saya yang dalam perbahasan Parlimen,
penyertaan penonton memainkan peranan penting untuk menentukan keputusannya.
Itu bermakna, jika seorang pemidato berkata sesuatu yang penting bagi anda,
secara positif atau negatif, sila bersuara.
Jika Rosdely atau Heidi sebut sesuatu yang anda suka, apa anda patut buat?
Jika anda tak suka, apa anda patut buat?
Jika yang di atas suka, di bawah tak suka, apa anda patut buat?
Bagus. Saya percayakan anda.
-Sedia? -Ya.
Ya.
Dipersilakan Pencadang ke depan.
-Dua minit mulai sekarang. -Selamat petang, para Hakim.
Nama saya Rosdely Ciprian, mewakili cadangan
bahawa dewan ini wajar menghapuskan Perlembagaan Amerika Syarikat.
Terima kasih. Minta semua angkat tangan.
Jika anda lelaki kulit putih berharta, sila jatuhkan tangan.
Di bawah terma asal Perlembagaan
mereka yang angkat tangan tidak dianggap warganegara.
Apa rasanya jika semua lelaki kulit putih ini
masuk ke bilik dan gubal peraturan untuk kita semua?
Saya dah agak. Soalan kedua.
Berapa ramai orang kaya kulit putih berharta
masih mengawal kerajaan kita sekarang?
Betul, bukan?
Imbas buku kecil Perlembagaan anda dan lihat tempat untuk orang macam kita.
Saya berada di sini pada...
-Peraturan. Tak boleh guna prop. -Faham!
-Siapa kata? -Terima kasih. Awak ajar.
Saya ajar?
Seterusnya. Isi kedua saya, Hakim, si mati tak harus urus yang hidup.
Thomas Jefferson berkata kita perlu draf Perlembagaan baharu bagi setiap generasi.
Penggubal perlembagaan dah mati lebih 200 tahun.
Mereka hidup pada zaman tiada berus gigi, deodoran dan tisu tandas.
Benjamin Franklin tak pernah mandi dalam air bersih.
Dia mandi udara,
iaitu berjalan sambil berbogel dan anggap dia dimandikan udara.
George Washington kita mati
akibat selesema yang dirawat dengan membuang darahnya.
Kenapa dengar cakap Washington yang buang darah dan Franklin yang mandi udara?
Perlembagaan kita macam horcrux dalam Harry Potter.
Ia secebis jiwa ayahanda pengasas kita
yang masih hidup dan memerintah kita.
Saya jelaskan.
Dalam Harry Potter, horcrux ialah objek ahli sihir jahat
sorokkan cebisan jiwanya dengan tujuan untuk keabadian.
Sudah masanya horcrux itu dibinasakan,
untuk kita tinggalkan dosa masa silam
dan menulis dokumen yang benar-benar demokratik dan hidup. Terima kasih.
Para Hakim, saya pemidato pembangkang pertama
tentang usul Perlembagaan kita harus dihapuskan.
Lawan saya telah memetik Thomas Jefferson,
dan kata yang mati tak wajar tadbir yang hidup.
Tapi Thomas Jefferson, sudah mati, kenapa dia masih dengar cakapnya?
Dia juga mahu adakan Perlembagaan baharu,
tapi siapa yang nak buat Perlembagaan unggul baharu ini?
Adakah mereka yang angkat tangan akan membuatnya? Saya rasa tidak.
Perlembagaan baharu ini akan dibuat oleh ahli politik
dan Kongres masih terdiri daripada lelaki tua kulit putih
kenapa dia rasa mereka akan menulis Perlembagaan yang lebih baik?
Saya juga tidak tahu apa bendanya Harry Potter itu,
maka saya tak akan bahas.
Para Hakim, kita memiliki perlembagaan tertua,
aktif dan hidup di dunia.
Lawan saya yang sangat muda ini
mahu anda anggap yang perkara ini buruk.
Namun, sebabnya Perlembagaan kita bertahan sebegini lama
kerana ia mengandungi alat untuk membetulkan diri
dan juga terkandung alat yang perlu untuk bebas daripada kezaliman.
Dan kita perlukan peraturan ini sekarang!
Tidak dapat dinafikan bahawa Amerika lebih saksama, lebih demokratik
berbanding 230 tahun lalu. Malah sebenarnya,
disebabkan perlembagaan ini, bukan sebaliknya,
saya dan dia dapat berdiri di sini
dan menuntut masa depan yang lebih baik untuk negara kita.
Pencadang, satu minit untuk bantahan.
Bantahan lawan saya bahawa Thomas Jefferson dah mati,
lalu kenapa perlu dengar cakapnya? Okey, dia menang.
Saya mengaku saya belum ada rancangan siapa akan rangka dokumen ini,
tapi saya tahu ia takkan dibuat sepenuhnya oleh orang putih.
Jelas, lawan saya yang jauh lebih tua,
tidak sedar tentang perubahan terbaru dalam kerajaan kita.
Kongres lebih pelbagai daripada sebelum ini.
Ya. Saya juga percaya orang macam saya akan
terlibat dalam reka bentuk semula ini
sama ada orang-orang ini suka atau tidak.
Pindaan sepatutnya membetulkan kesilapan sejarah kita.
Mari kita lihat Pindaan ke-13.
Ia mansuhkan perhambaan, tapi wujud sebagai industri kepenjaraan
iaitu bentuk sistem baharu penindasan.
Saya anggap ini satu ilusi kemajuan.
Bagaimana hendak maju sedangkan panel pilihan raya bercelaru,
dua daripada tiga presiden baru kita tidak menang undi popular,
beberapa cawangan kerajaan menyeleweng kedudukan mereka,
penindasan pengundi berleluasa...
Kuasa sembilan orang tidak sekata terhadap hak asasi kita,
dan komuniti warna, wanita, golongan LGBTQIA
dan imigran dicabul haknya setiap hari. Terima kasih.
Pembangkang, 30 saat untuk balas.
Dokumen kita direka untuk buat perubahan yang dikehendaki,
oleh itu kenapa sanggup merisikokan seluruh demokrasi?
Usulkan pindaan untuk lulus.
Tiada pindaan yang diluluskan sejak saya lahir.
Pindaan Hak Saksama sudah cuba diluluskan sejak 100 tahun.
-Kenapa awak fikir ia akan diluluskan? -Cukup adil.
Tinggal satu negeri untuk sahkan. Nak putus asa sekarang?
Bukan putus asa namanya jika kita pasti akan gagal.
Saya nak tanya. Kita buat Perlembagaan baharu...
Okey.
...apa akan halang organisasi pelobi swasta,
syarikat seperti NRA
daripada pengaruhi pembentukan dokumen baharu dengan wang mereka?
Itu sebab kita perlukan Perlembagaan baharu yang hentikan organisasi sebegini
daripada menggunakan duit untuk merosakkan undang-undang kita.
Bagaimanakah awak nak melakukannya?
-Dengan membuat Perlembagaan baharu. -Masa tamat.
-Pembangkang, satu minit untuk bantahan. -Para Hakim!
Saya setuju yang ada kemajuan
di negara ini hanya satu ilusi.
Namun, jika Perlembagaan dihapuskan,
kita membuang kemajuan sebenar yang diperjuangkan ramai hingga terkorban.
Jika Perlembagaan dihapuskan, ini yang akan terjadi.
Perkahwinan sama jantina tidak sah di 14 negeri.
Pengguguran diharamkan di 30 negeri.
Pengasingan jadi sah di 32 negeri.
Satu-satu perkara yang melindungi kita sekarang
ialah Perlembagaan ini.
Perkara yang menyatukan kita pada ketika perpecahan ini
ialah keyakinan bersama terhadapnya.
Kita mungkin mentafsirkannya secara berbeza,
tapi tanpanya, kita mungkin runtuh.
Yang Arif, kata Abraham Lincoln,
"Perlembagaan tidak harus dibuang,
"tapi buang orang-orang yang menyalahgunakannya!" Terima kasih.
Pencadang, 30 saat untuk hujah balas.
Awak setuju yang Mahkamah Agung akan tarik balik
hak yang awak senaraikan jika Perlembagaan dikekalkan?
-Ya, saya setuju dengan awak. -Okey.
Itu sebab saya rasa kita perlu...
Itu sebab saya tak mahu hak asasi kita
dibiarkan untuk dibicarakan oleh mahkamah partisan.
Itu sebabnya pindaan perlu diluluskan
walaupun tak semestinya berjaya atau ambil masa.
Kita tiada masa. Berapa lama lagi?
Berapa lama nak tulis pindaan perubahan cuaca?
Kalau begini, kita boleh pupus.
Saya rasa tak lama untuk menulis pindaan itu
-berbanding satu perlembagaan baharu. -Okey.
Daripada 4,500 kata dalam 27 pindaan Perlembagaan
-adakah "wanita" pernah disebut? -Masa tamat!
Tidak, tapi...
Kedua pihak ada seminit untuk kesimpulan, bermula dengan Pencadang.
Sebagai seorang gadis di Amerika moden,
saya tak terfikir tentang Perlembagaan.
Banyak perkara lain nak difikirkan,
kawan, teori konspirasi, makanan dan Netflix.
Saya sedar yang ada lebih banyak keburukan Perlembagaan,
dan itu sebabnya ia harus dihapuskan.
Perlembagaan ialah dokumen yang radikal, sikaduk dan wawasan
yang dicipta oleh insan ghairah seperti James Madison dan Gouverneur Morris,
yang cuba... cari di Google.
Yang cuba membayangkan permulaan baharu
dan rangka kerja untuk bawa perubahan.
Tapi kini ia digunakan oleh sebahagian penduduk
sebagai kuasa konservatif penyekat perubahan.
Lebih lama dibiarkan, semakin sedikit ia mewakili kita.
Dokumen ini sudah lama dan usang.
Saya salah seorang anak pengasas generasi ini
memberitahu kehendak saya untuk hayat saya nanti.
Saya mahukan dokumen yang bertindak terhadap perubahan cuaca,
yang percaya rawatan kesihatan hak manusia, melindungi kesaksamaan jantina,
dan anggap pendidikan asas kepada masyarakat kita.
Sertai saya untuk membuat dokumen baru yang melindungi kita semua.
Terima kasih.
Para Hakim, sebenarnya saya bersetuju dengan lawan saya.
Saya percaya untuk memiliki perlembagaan yang neutral,
perlembagaan hak negatif,
bermakna kita ada perlembagaan yang mengekalkan status quo.
Maknanya, ia mengekalkan ketuanan kulit putih,
kebencian kepada wanita dan keganasan.
Kalaulah dokumen ini boleh dihapuskan
dan buat perlembagaan baharu seperti yang dia gambarkan.
Cuma saya tak percaya ada caranya
tanpa meletakkan golongan rentan negara ini dalam bahaya. Saya juga
tak rasa demokrasi ialah sesuatu yang terjadi kepada kita
disebabkan kita ubah sehelai kertas.
Demokrasi ialah sesuatu yang perlu kita laksanakan,
perlu diperjuangkan,
dan perlu didukung setiap hari.
Para Hakim, aktivis Hak Awam hebat Diane Nash berkata,
"Menurut takrif, kebebasan ialah mereka yang memimpin diri sendiri."
Beginilah, mari kita luluskan pindaan perubahan cuaca,
luluskan Pindaan Hak Saksama.
Nak tahu apa lagi?
Lebih baik kita sendiri yang uruskan Kongres!
Rosdely Ciprian, saya bersedia mengetuk pintu untuk awak!
Memihak!
Yalah. Saya memihak dan saya akuinya. Terima kasih.
Terima kasih banyak.
Baiklah.
Masa untuk memilih hakim.
Rosdely akan memilih hakim kita.
Baiklah.
Saya nampak orang mengelak, itu caranya demokrasi mati.
Bolehkah puan jadi hakim kami?
-Saya? -Ya.
Boleh.
Siapa nama puan?
Nama saya Maddy.
Puan dari mana?
Saya berasal dari Berkeley, California, tapi tinggal di New York.
Bagus. Maddy, boleh berdiri?
Boleh naik ke atas pentas?
Boleh.
Baiklah.
Awak perlu buat keputusan yang penting,
untuk kekalkan atau hapuskan Perlembagaan Amerika Syarikat.
Sila buat keputusan diam-diam. Jangan beritahu kami.
Setelah diputuskan, buka sampul yang berkenaan
dan baca kuat-kuat keputusan rasmi kepada semua. Itu akan mengesahkannya.
Kami di sini, tak nampak keputusan awak.
Okey.
Saya, Madelyn bagi pihak penonton Hak Saya dalam Perlembagaan,
dengan ini mengundi untuk menghapuskan Perlembagaan.
Baiklah.
Terima kasih.
Oleh sebab awak undi untuk hapuskan,
awak boleh simpan buku kecil Perlembagaan
untuk dibaca di dalam kubu anda.
Kita dah sampai ke penghujung pementasan,
tapi saya dan Rosdely...
Sebelum kami pulang, kami ingin bertanya beberapa soalan,
untuk saling mengenali,
dan soalan ini ditanya oleh penonton semalam.
Anda juga boleh kemukakan soalan nanti.
-Terri? -Ya.
-Boleh malapkan lampu? -Sudah tentu.
Okey.
Rosdely, apakah bau yang mengingatkan awak pada rumah?
Rumah?
Mungkin disebabkan budaya Dominica saya,
mangú, salami, telur goreng,
yang biasanya plaintain hancur, sosej goreng,
dan jus oren yang dicampur dengan susu.
Itu ingatkan saya kepada rumah.
-Saya teringin nak makan. -Ya, saya juga.
Apakah fesyen paling buruk dari zaman kanak-kanak awak?
Ya Tuhan.
Ada banyak.
Rambut yang dikeritingkan, jambul saya dikusutkan,
dan pakai helmet besar.
Soalan terakhir, dah sedia?
Ya.
Rosdely, boleh awak bayangkan kehidupan awak 20 tahun dari sekarang?
Umur saya nanti 34 tahun.
Saya nak jadi Pengarang Terlaris New York Times.
Dan saya nak ada penampilan tersendiri masa itu.
Macam Doc Martens, seluar kasual kerja dan kemeja-T.
Gaya rambut saya ikut trend semasa.
Itulah yang saya bayangkan.
Hak Saya dalam Perlembagaan
dipentaskan di Broadway sebanyak 183 kali.
Apabila ia tamat,
penonton diminta memilih
untuk menghapuskan atau mengekalkan Perlembagaan Amerika Syarikat.
Penonton 57 persembahan mahu ia dihapuskan.
Tiga seri. 123 mahu ia dikekalkan.
Salah seorang wanita muda yang pintar bersetuju sertai kita malam ini.
Hai, nama saya Rosdely Ciprian.
Nama saya Thursday Williams.
Saya baru tamat belajar di Sekolah Tinggi William Cullen Bryant
dan alumni Program Outreach Undang-undang tempat saya berlatih berbahas.
-Kepala. -Ekor.
-Kepala.
Saya nak Pencadang Hapuskan.
Pembangkang Kekal.
Semua orang, Pencadang Hapuskan.
"Dewan ini wajar menghapuskan Perlembagaan Amerika Syarikat."
Pencadang mengatakan dia mahu membuat Perlembagaan serba baharu.
Saya nak tanya,
sanggupkah anda benarkan saya menentukan semua peraturan untuk anda?
Takkan. Jawab dengan jujur.
Berapa orang kaya kulit putih berharta
masih mengawal kerajaan kita hari ini?
Betul, bukan?
Kita takkan memadamkan dosa masa silam dengan membuang sekeping kertas,
lebih-lebih lagi apabila kertas ini
menyinarkan cahaya pada titik buta kita sendiri. Terima kasih.
Masa tamat!
"Pandang sejenak tajuk utama semasa
"akan beritahu anda yang saat ini amat berbeza.
"Keadaan yang kita tidak akan memihak kepada sesiapa semakin ketara."
Oleh itu, jika anda ingin mengubah negara,
bangkit, libatkan diri,
pergi mengundi, berikan tekanan kepada wakil rakyat anda.
Bangkang.
Malah, mari kita lakukan sendiri.
Mari buat parti sendiri.
Mari buat kerajaan pelajar.
Mari jadi perubahan yang kita pilih,
mari mulakan dengan perlembagaan peribadi dan bina jalan keluar.
Terima kasih.
STATISTIK DEBAT KEKAL - HAPUS - SERI
Terjemahan sari kata oleh Aniza Borhan
Penyelia Kreatif: Noorsalwati Nordin